Σεσίλια Μόνσντοτερ

Η Σεσίλια Μόνσντοτερ του Έκα, σουηδ.: Cecilia Månsdotter Eka, (περίπου 1476–1523), ήταν Σουηδή ευγενής. Ήταν σύζυγος του Έρικ Γιόχανσον Βάσα και μητέρα του βασιλιά Γουσταύου Α΄ της Σουηδίας.

Βιογραφία 
Γεννήθηκε γύρω στο 1476 στην Έκα της Λιλκύρκα, η οποία τώρα είναι γνωστή ως Έκα, στην κομητεία Έρεμπρο στη Σουηδία. Ήταν η μεγαλύτερη από τα δύο παιδιά των ευγενών Σίγκριντ Έσκιλσντοτερ Μπανέρ και Mάγκνους Κάρλσον Έκα. Η μητέρα της αργότερα παντρεύτηκε ξανά και έγινε μητέρα της διάσημης Κριστίνα Γκυλενστιέρνα στον δεύτερο γάμο της, η οποία ήταν ετεροθαλής αδελφή της Σεσίλια. Η Σεσίλια Μόνσντοτερ παντρεύτηκε τον ευγενή Έρικ Γιόχανσον Βάσα πριν από το 1495 και μαζί του απέκτησε οκτώ παιδιά.

Το 1520, η ετεροθαλής αδελφή τής Σεσίλια, Χριστίνα, υπερασπίστηκε τη Στοκχόλμη από τη Δανική εισβολή, αλλά αναγκάστηκε να παραδοθεί. Η Σεσίλια έμεινε χήρα, όταν ο σύζυγός της εκτελέστηκε στο λουτρό αίματος της Στοκχόλμης το 1520. Αυτή, όπως και η ετεροθαλής αδελφή της Χριστίνα Γκυλενστιέρνα, η μητέρα της και οι κόρες της, ανήκαν στις Σουηδές ευγενείς, που είχαν αιχμαλωτιστεί από τους Δανούς. Μεταφέρθηκαν στη Δανία το 1521 και φυλακίστηκαν στον περίφημο  Μπλε Πύργο (Blaatornet) στο Κάστρο της Κοπεγχάγης, όπου απεβίωσε από την πανώλη το 1523, μαζί με τις δύο μικρότερες κόρες της Μάρτα και Εμερέντια.

Στη Σεσίλια υποσχέθηκε την ελευθερία της ο βασιλιάς Χριστιανός, εάν έπειθε τον γιο της Γουσταύο Α΄ να υποταχθεί σε αυτόν. Συμφώνησε και ξεκίνησε διαπραγματεύσεις με τον γιο της και του έγραψε, αλλά δεν κατάφερε να τον πείσει.  Η Σεσίλια απεβίωσε την ίδια χρονιά, που ο γιος της Γουσταύος Α΄ έγινε βασιλιάς της πρόσφατα ανεξάρτητης Σουηδίας, την οποία είχε απελευθερώσει από τη Δανία.

Σύμφωνα με το μύθο, στην πραγματικότητα εκτελέστηκε από τον βασιλιά της Δανίας. Ως εκδίκηση, όταν ο γιος της αυτοανακηρύχτηκε βασιλιάς της Σουηδίας, ο βασιλιάς της Δανίας την ανάγκασε να ράψει ένα σάκο. Αφού τελείωσε, φέρεται να την έβαλε στον σάκο και να την πετάξουν στη θάλασσα, όπου και πνίγηκε.  Δεν υπάρχει καμία επιβεβαίωση ότι αυτός ο μύθος είναι αληθινός, ωστόσο, λέγεται ότι οι γυναίκες είχαν κακή μεταχείριση στη φυλακή από τον κρύο αέρα, τη σκληρή μεταχείριση και την πείνα. Ο τρόπος εκτέλεσης ήταν η ίδια μέθοδος, με την οποία παραλίγο να εκτελεστεί η μητέρα της κατά τη διάρκεια του λουτρού αίματος της Στοκχόλμης. Στην πραγματικότητα, πιστεύεται ότι απεβίωσε από πανώλη μαζί με τις δύο μικρότερες κόρες της. 

Η μητέρα της, η ετεροθαλής αδελφή της Χριστίνα και η μεγαλύτερη κόρη της Μαργαρίτα τελικά απελευθερώθηκαν και επέστρεψαν στη Σουηδία.

Οικογένεια 
Παντρεύτηκε τον Έρικ Γιόχανσον Βάσα και μαζί του απέκτησε τα εξής τέκνα:
 Γουσταύος Α΄ (12 Μαΐου 1495 – 29 Σεπτεμβρίου 1560), βασιλιάς της Σουηδίας από το 1523.
 Mαργαρίτα (1497 – 31 Δεκεμβρίου 1536), απεβ. 39 ετών.
 Γιόχαν (γενν. 1499, απεβ. νέος).
 Μάγκνους (1501-1529)
 Άννα (1503–1545), μοναχή στο αβαείο Βάντστενα.
 Μπιργκίτα (γενν. 1505, απεβ. νέος).
 Mάρτα (1507-1523), απεβ. 16 ετών.
 Eμερέντια (1507–1523), απεβ. 16 ετών.

Τα παιδιά τους γεννήθηκαν είτε στο Όρκεστρα είτε στο κάστρο Ρύντμποχολμ ή στο Λίντχολμεν, στη Βαλεντούνα, όλα στη σημερινή κομητεία της Στοκχόλμης (Σουηδικά: Stockholms Län), στη νοτιοανατολική Σουηδία.

Σημειώσεις

Βιβλιογραφικές αναφορές 
 Ahnlund, Nils : Γκούσταβ Αδόλφος ο Μέγας . Princeton, NJ: Princeton University Press, 1940 .
 Wilhelmina Stålberg (Σουηδικά) : Anteckningar om svenska qvinnor (Σημειώσεις για τις σουηδικές γυναίκες)

Οίκος των Βάσα